section_heading: Neograničenost opsega
paragraph_text: Opseg građe koja se može pohraniti na elektronički medij praktički je neograničen, uz minimalne troškove njezine reprodukcije, za razliku od opsega tradicionalnih izdanja koji je ograničen smislenim brojem svezaka neke edicije, pa se unaprijed,  abecedarijima određuje i opseg sadržaja pojedine  natuknice. Potreba za ograničavanjem sadržaja vezanog uz određeni pojam može se javiti tek kao posljedica potrebe da enciklopedija pruži znanje na sažet način, dok broj članaka nema ograničenja.